Ainara Osoro

Ainara Osoro Txurruka (Soraluze, Gipuzkoa, 1987ko apirilaren 7a) gipuzkoar politologo, irakasle eta politikaria da.

2023. urtetik Soraluzeko Udaleko zinegotzi hautetsia da EH Bilduren partez.

Bizitza 
Zientzia Politiko lizentziatura ikasi zuen Euskal Herriko Unibertsitatean (EHU). Ikasketa Amaierako Sari Berezia eman zitzaion, bere promozioko lehena izateagatik. Ondoren, lan eta gizarte-politikan masterra egin zuen Batzelonako Unibertsitate Autonomoan (UAB).

Doktorego-ikasketak hasi zituen Euskal Herriko Unibertsitatean zientzia politiko alorrean, administrazio publiko eremuan. Ikerlaria izan zen EHUko Soziologia Sailean. Horrez gain, irakasle masterra ere ikasi zuen Euskal Herriko Unibertsitatean (EHU). Hizkuntzei dagokienez, euskara, gaztelania, ingelesa, frantsesa, italiera eta katalana menperatzen ditu Osorok.

Boluntariotza alorrean, Osoro Emaus Fundazio Sozialarekin elkarlanean aritu izan da. 2012. urtean zortzi hilabetez egon zen Perun (Hego Amerika), gizarte-alorrean lan egiten.

Ibilbide politikoa 
2023ko udal-hauteskundeetan EH Bildu koalizioaren partez, Soraluzeko Udalerako zerrendaren parte izan zen, Unai Larreategi alkategai zelarik. EH Bilduk botoen gehiengo osoa lortu zuen eta Osoro zinegotzi hautatua izan zen.

Hala, Unai Larreategi alkate hautatu zuten.

Argitalpenak

Ikerlanak 
 Osoro, Ainara (2017). La innovación de la Administración Pública en el Siglo XXI. XIII Congreso. Asociación Española de Ciencia Política y de la Administración (AECPA).
 Osoro, Ainara (2014). El Sector Público: Catalizador para la Innovación Social. SINNERGIAK Social Innovation, UPV-EHU, INNOBASQUE, Escuela Europea de Innovación Social.
 Osoro, Ainara (2013). Resindex - Un índice regional para medir la innovación social. Metodología y resultados. SINNERGIAK Social Innovation, UPV-EHU, INNOBASQUE.

Iritzi artikuluak 

 Osoro, Ainara (2016). Frantziako prekarioak lan erreformaren aurka. Pil-pilean Soraluzeko hilabetekaria • 2016ko apirila • 314 . alea.

Erreferentziak

Kanpo estekak 

Soraluzetarrak
Politologoak
Euskal Herriko Unibertsitateko ikasleak
Gipuzkoako politikariak